### Beslutning

Godkendt.

### Sagsfremstilling

## Resume og sagens baggrund

Teknologirådet præsenterer Borgerworkshop-resultater om vedvarende energianlæg i Kalundborg Kommune.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Kalundborg Kommune inviterede 100 tilfældigt udvalgte borgere til Borgerworkshop i [adresse] den 24. oktober. Teknologirådet var facilitator på workshoppen, og har samlet resultaterne som fremlægges for Udvalg for Teknik og miljø.

Siden efteråret 2022 har Kalundborg Kommune deltaget i projektet Fremtidens Grønne Energi og Borgerne. Projektet er sat i værk af Region Sjælland og gennemført af Teknologirådet sammen med Kalundborg Kommune. Vordingborg og Holbæk har også deltaget i projektet.

Formålet var at inddrage interessenter og borgere i dialog om etablering af flere vedvarende energianlæg i kommunen – for at skabe fælles viden og forståelse som grundlag for den kommunale planlægning og beslutningsproces.

* 6. marts 2023: Interessentworkshop som forberedelse af borgerworkshoppen med deltagelse af medlemmer af det Grønne dialogforum og Kalundborg Symbiosen.
* 24. oktober 2023: Paula Thomsen med deltagelse af borgere og repræsentanter fra kommunalbestyrelsen og Landdistriktsudvalget.

Resultaterne fra workshoppen er nu samlet i vedlagte bilag, og kan fremover bruges i det videre arbejde med planlægning af vedvarende energianlæg, og i den forestående udvikling af kommuneplanen. Materialet er sendt til deltagerne af workshoppen, og bliver lagt på kommunens hjemmeside.

Projektets overordnede resultater fra borger- og interessentworkshops opsummeres nedenfor:

* *Sol og Vind:* Der er støtte til havvindmølleparken og udskiftning/renovering af ældre vindmøller på land. Solceller anbefales langs motorveje, på bygningers tage samt ved industrianlæg og parkeringspladser.
* *Lokal Udvikling:* Fællesskab om energiforsyning fremhæves som positivt for lokaludvikling og tiltrækningskraft for tilflyttere.
* *Økonomi og Indflydelse:* Økonomisk bæredygtighed for lokale borgere og tidlig inddragelse i beslutningsprocessen er afgørende.
* *Natur og Landskab:* Hensyn til naturen og landskabet er afgørende, herunder etablering af naturkiler og beplantning omkring anlæggene.
* *Hensyn til [adresse] af gener for naboer og tilstrækkelig afstand til anlæggene er nødvendigt.
* *Stort og Småt:* En passende blanding af store kommercielle og mindre borgerdrevne anlæg foreslås for at imødekomme behovene.

*Videre handling:*

Resultaterne fra projektet udgør en værdifuld guide for kommende beslutninger om placering, udvikling og styring af vedvarende energianlæg i Kalundborg Kommune. Det anbefales at integrere disse synspunkter i den fremtidige kommunale planlægning og strategier for bæredygtig udvikling.

## Økonomiske konsekvenser

Ingen.